కొద్ది నెలల్లోనే ఉత్తరకొరియాకు ఆ సత్తాఫ్రాన్స్ విదేశాంగ మంత్రి హెచ్చరికయుద్ధమేఘాలు కమ్మాయన్న పుతిన్పారిస్/మాస్కో, సెప్టెంబరు 1: ఉత్తర కొరియా క్షిపణి పరీక్షలపై ఫ్రాన్స్ ఆందోళన వ్యక్తంచేసింది. అమెరికా, ఐరోపాలపై అణ్వస్త్ర దాడిచేసే సామర్థ్యం కొద్దినెలల్లోనే ఆ దేశం సాధించబోతోందని ఫ్రెంచ్ విదేశాంగ మంత్రి జీన్-యువెస్ లి డ్రియాన్ శుక్రవారం హెచ్చరించారు. ఉత్తరకొరియా వరుసగా నిర్వహిస్తున్న బాలిస్టిక్ క్షిపణుల పరీక్షలతో పరిస్థితి చాలా తీవ్రంగా మారిందని, ఉద్రిక్తతల ఉపశమనానికి చర్చలకు రావాలని డిమాండ్ చేశారు. ‘అణ్వాయుధాన్ని మోసుకెళ్లగల క్షిపణులను సంపాదించాలనేది ఆ దేశ లక్ష్యం. కొద్దినెలల్లోనే అది వాస్తవ రూపం దాల్చబోతోంది. అమెరికాపై దాడిచేసే సామర్థ్యం గనుక ఉత్తరకొరియా సంపాదిస్తే.. ఐరోపా, జపాన్, చైనా కూడా దాని అణు దాడి పరిధిలోకి వెళ్తాయి. అప్పుడు పరిస్థితులు మరింత దిగజారతాయి. చైనా తక్షణమే దౌత్యమార్గంలో ఉత్తరకొరియాతో మాట్లాడి సమస్యను పరిష్కరించాలి’ అని కోరారు. ఇంకోవైపు.. కొరియా ద్వీపకల్పంపై యుద్ధ మేఘాలు కమ్ముకున్నాయని రష్యా అధ్యక్షుడు వ్లాదిమిర్ పుతిన్ కూడా హెచ్చరించారు. సంక్షోభ నివారణకు సంబంధిత దేశాలు బేషరతుగా ప్రత్యక్ష చర్చలు జరపాలని పిలుపిచ్చారు. బెదిరింపులు, ఒత్తిళ్లు, అవమానాలు, యుద్ధ నినాదాలతో చర్చలకు తలుపులు మూసుకుపోతాయని మాస్కోలో స్పష్టం చేశారు. ఉ.కొరియా అణ్వస్త్ర కార్యకలాపాలపై ఆంక్షలు విధించాలనుకోవడం ఫలితాలివ్వదన్నారు. సంక్షోభ నివారణకు తాము, చైనా కలిపి తయారుచేసిన దౌత్య ప్రణాళికపై సంబంధిత దేశాలు సంతకాలు చేయాలని కోరారు. ఉత్తరకొరియా అణ్వస్త్ర కార్యక్రమం ఆపాలని.. ఇదే సమయంలో అమెరికా, జపాన్, దక్షిణకొరియా యుద్ధవిన్యాసాలను ఆపాలని ఈ రెండు దేశాలూ ప్రతిపాదించాయి. కాగా.. తన పౌరులు ఉత్తరకొరియాలో పర్యటించకుండా అమెరికా విధించిన నిషేధం శుక్రవారం అమల్లోకి వచ్చింది.
koddi nelallone uttarakoriyaaku aa sattafrans videsaanga mantri hecharikayuddhameghaalu kammayanna putinparis/masco, septembaru 1: uttara koria kshipani pareekshalapai frans aandolana vyaktamchaesindi. america, airopalapai anvastra dadichese saamarthyam koddinelallone aa desham saadhinchabotondani french videsaanga mantri jeen-yuves li drian sukravaaram heccharinchaaru. uttarakoriya varusagaa nirvahistunna balistic kshipanula pareekshalatho paristhiti chala teevramgaa maarindani, udriktatala upasamanaaniki charchalaku ravalani demand chesaru. ‘anvaayudhaanni mosukellagala kshipanulanu sampadinchalanedi aa desha lakshyam. koddinelallone adhi vaastava roopam dalchabotondi. americapai dadichese saamarthyam ganuka uttarakoriya sampadiste.. iropa, japan, chaina kuudaa daani anhu daadi paridhiloki veltaayi. appudu paristhitulu marinta digajaarataayi. chaina takshaname doutyamaargamlo uttarakoriyaato matladi samasyanu parishkarinchaali’ ani koraru. inkovaipu.. koria dweepakalpampai yuddha meghaalu kammukunnayani rashya adhyakshudu vladimir putin kuudaa heccharinchaaru. sankshobha nivaaranaku sambandhita deshaalu besharatugaa pratyaksha charchalu jarapalani pilupicchaaru. bedirimpulu, ottillu, avamaanaalu, yuddha ninaadaalatoe charchalaku talupulu moosukupotaayani mascolo spashtam chesaru. u.koria anvastra kaaryakalaapaalapai aankshalu vidhinchaalanukovadam phalitaalivvadannaaru. sankshobha nivaaranaku taamu, chaina kalipi tayaaruchesina dautya pranaalikapai sambandhita deshaalu santakaalu cheyalani koraru. uttarakoriya anvastra kaaryakramam aapaalani.. ide samayamlo america, japan, dakshinakoriya yuddhavinyaasaalanu aapaalani ee rendu deshaaluu pratipaadinchaayi. kaga.. tana pourulu uttarakoriyaalo paryatinchakundaa america vidhinchina nishedham sukravaaram amalloki vachindi.